text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: تقرير مشروع الإستيطان الأجصي و إزالة تونس من الوجودحملة توانسا صد الإستيطان الأجصي بتونس
text.text_idx: #000004
text.text: التبذير في ميزانية الدولة
text.text_idx: #000005
text.text: الرئيسيةتاريخالجمعية الخلدونية(1896) و الفكر القومي التونسي
text.text_idx: #000006
text.text: الجمعية الخلدونية(1896) و الفكر القومي التونسي
text.text_idx: #000007
text.text: في موقع القومية التونسية قاعدين نستلهموا برشا من التاريخ التونسي و من التجارب إلي خاضتها الأمة التونسية في الحقب التاريخية إلي مرت بيها.. و باش نبدو نقدموا في إضائات سياسية
text.text_idx: #000009
text.text: وهذي وحدة من الإضاءات التاريخية الغايبة على الوعي التونسي أو فهمها مشوه عند التونسي العادي.
text.text_idx: #000010
text.text: المثل الي نستلهمو منو العمل متاعنا هو مثل من تاريخنا التونسيي : مؤسسة “الخلدونية”.
text.text_idx: #000011
text.text: تأسست “الخلدونية” يوم 22 ديسمبر عام 1896 و إفتتحت رسميا يوم 15 ماي 1897 .
text.text_idx: #000012
text.text: و كان الهدف منها إعطاء ثقافة علمية في وسط المتعلمين و خاصة خريجي جامع الزويتونة ذلك لأن تعليمهم ديني فقط، كانت تدرس فيها علوم الجغرافيا و الرياضيات و الحقوق و اللغات، و كان يتم تمويلها من هبات و تبرعات أعضاء حركة الشباب التونسي.
text.text_idx: #000013
text.text: تأسست الخلدونية في وقت كان التعليم في بلادنا مشتت ما بين التعليم الفرانساوي المستورد و التعليم “الفرانكو_اراب” الي مازال وقتها في بداياتو و التعليم المهني و المدارس التبشيرية و المدارس اليهودية و المدارس الطليانية مع مؤسستي الصادقية و الزيتونة إلي حاربتهم فرنسا بكل قوة و إستولت على أحباس الصادقية و قطعت المنح عالدارسين التونسيين في الخارج و لزّتهم بش يرجعوا لتونس و يخدموا في مهن كيف الترجمة أو الوظيفة الإدارية الهامشية & زادات فرنسا في تعميق أزمة الزيتونة التعليمية كون الزيتونة كانت مؤسسة “مناوئة بطبيعتها لسياسة فرنسا” و ما تنجمشي فرنسا إلا إنها تضربها و تهمشها.
text.text_idx: #000014
text.text: و هنا تنبه التوانسة لخطر تهميش التعليم في بلادنا و سعاو بش ينهضوا بالتعليم الزيتوني التقليدي في بلادنا و يردوه مواكب للعصر و كانت الخلدونية بالتالي تقدم دروس و محاضرات في : التاريخ & الجغرافيا & اللغة الفرنسية & الاقتصاد السياسي & علوم الصحة & الفيزياء & الكيمياء كتكميل للتحصيل الزيتوني التقليدي المقتصر ع المواد الدينية و اللغة العربية.
text.text_idx: #000015
text.text: و كضمان لإستقلالية الخلدونية فإن تمويلها كان قايم عالتبرعات متاع التوانسة و اشتراكات المؤسسين الناشطين و بعدت عن كل إرتباط حقيقي بالباي أو الإقامة العامة.
text.text_idx: #000016
text.text: الخلدونية قامت أيضا بعمل دروس في الليل لمحو الأمية و عطات شهادات تطبيقية في الهندسة و الطوبوغرافيا و حلت مكتبة للعموم بش التونسي يقرا و يتثقف و يتنور مخوو يعرف حقيقة ثقافتو و هويتو الوطنية و كانت تقوم بمحاضرات للعموم صارت منابر تشرح فيها للتوانسة حقيقة السياسة الإستعمارية و سبل مقاومة الإستعمار في بلادنا.
text.text_idx: #000017
text.text: بالطبيعة الثنية ما كانتشي مسيبة قدامهم .. واجهوهم شيوخة زواتنة مزيفين وصلوا يسميو في المعهد معهد “الخل و الدونية” و يسبوا في “أب النهضة التونسية” البشير صفر و يقزموه و يسميوه “البشير كفر” و واجهوهم غلاة الإستعمار كيفمادي كارنيار الي قال إنو ” لو قدّر لثورة أن تقوم في تونس فسيكون قادتها من الخلدونية “.
text.text_idx: #000019
text.text: إلي نطمحوا إننا نعملوه ، هو تقريب نفس إلي عملتو الخلدونية و جمعية قدماء الصادقية و جمعية الشباب التونسي لأنو وضعية الوعي العامة في بلادنا كارثية للأسف و تحكموا برشا نظرية المؤامرة و الحقايق المشوهة عند النخب أو عقلية الفيراجيست و الكوورة.. و مثل ها العقليات ما تقدرشي تقدم لتونس أي جديد.
text.text_idx: #000020
text.text: معركة قبرار ضد جيش الإستعمار 2 أكتوبر 1954
text.text_idx: #000021
text.text: إمتيازات رأس المال الأوروبي في تونس قبل الإستعمار
text.text_idx: #000022
text.text: كيف وقعت تونس في فخ القروض الأجنبية قبل الإستعمار؟؟
text.text_idx: #000023
text.text: دماء خالدة.. معركة رمثة بجبل تطاوين في 25سبتمبر 1915
text.text_idx: #000024
text.text: رأيان حول “الجمعية الخلدونية(1896) و الفكر القومي التونسي”
text.text_idx: #000025
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000032